Boris Johnson , forsætisráðherra Bretlands og leiðtogi Íhaldsflokksins , og Jeremy Corbyn , leiðtogi Verkamannaflokksins , tókust hart á í kappræðum sem sýnt var frá í beinni útsendingu á breska fjölmiðlinum BBC í kvöld . Brexit , heilbrigðismál og málefni Norður-Írlands voru meðal umræðuefna sem þeir deildu um . Corbyn sagði að Verkamannaflokkurinn myndi „ binda endahnút “ á Brexit-málið með því að semja um nýjan útgöngusamning við Evrópusambandið og svo efna til nýrrar þjóðaratkvæðagreiðslu þar sem Bretar myndu velja á milli þess að ganga út úr Evrópusambandinu á grundvelli þess samnings eða að halda kyrru fyrir innan sambandsins . Johnson lýsti efasemdum sínum um þær fyrirætlanir og sagði „ það algjörlega ljóst “ að ef sú leið yrði farin myndi breska þingið og þjóðin áfram vera „ læst “ í Brexit-málinu og deilunum varðandi þær í lengri tíma þegar vilji fólksins sé í rauninni sá „ að klára málið og einbeita sér að öðrum mikilvægum málum . “ Johnson sagði að hann hefði náð „ frábærum samningi “ við ESB og að til standi að Bretland gangi út úr Evrópusambandinu 31. janúar á grundvelli þess samnings fái hann umboð til þess frá kjósendum eftir kosningarnar 12. desember næstkomandi . Þá sagði Johnson að Corbyn hefði stutt írska lýðveldisherinn , IRA , og hans baráttu í fjóra áratugi og því væri einkennilegt að hlusta á málflutning Corbyn um tengsl Englands og Norður-Írlands í sambandi við útgöngu Bretlands úr Evrópusambandinu . Corbyn sakaði bresku ríkisstjórnina enn og aftur um að ætla „ selja “ almenningsheilbrigðiskerfið , NHS , til Bandaríkjanna . Johnson gerði lítið úr þeim fullyrðingum og sakaði Corbyn um samsæriskenningar .